Naziv obveznika: DOM ZDRAVLJA SISAČKO-MOSLAVAČKE ŽUPANIJE
Pošta i mjesto: 44000 Sisak
Adresa sjedišta: Kralja Tomislava 1, Sisak

Broj RKP: 43206

Matični broj: 02266369

OIB: 86277572218

Razina: 31

Razdjel: 000

Šifra djelatnosti: 8622

BILJEŠKE UZ FINANCIJSKE IZVJEŠTAJE

ZA RAZDOBLJE 1.01.2024. – 31.12.2024.
Djelatnost i organizacijska struktura

Dom zdravlja Sisačko-moslavačke županije nastao je Odlukom o pripajanju Doma zdravlja Petrinja i Doma zdravlja Sisak Domu zdravlja Kutina i promjeni naziva i sjedišta Doma zdravlja Kutina, KLASA: 500-01/22-01/34, URBROJ: 2176-01-22-5. Odluku je donijela Skupština Sisačko-moslavačke županije na svojoj sjednici održanoj dana 27. travnja 2022. godine. 

Ministarstvo zdravstva je dana 11. svibnja 2022. godine donijelo Rješenje KLASA: 023-03/21-01/643, URBROJ: 534-07-2-1/1-22-14 kojim se utvrđuje da je Odluka iz prethodne točke sukladna Zakonu o zdravstvenoj zaštiti.

Statusna promjena pripajanja Doma zdravlja Petrinja i Doma zdravlja Sisak Domu zdravlja Kutina te promjena naziva i sjedišta Doma zdravlja Kutina u Dom zdravlja Sisačko-moslavačke županije, Ulica kralja Tomislava 1, Sisak, stupila je na snagu sa danom upisa u sudski registar – 01. rujna 2022. godine.

Dom zdravlja Sisačko-moslavačke županije obavlja djelatnost primarne zdravstvene zaštite i dijela specijalističko-konzilijarne zdravstvene zaštite, te ljekarničku djelatnost i djelatnost Medicine rada na području cijele Sisačko-moslavačke županije kroz sljedeće djelatnosti:

  1. Opća/obiteljska medicina – 47 timova
  2. Zdravstvena  zaštita  predškolske  djece - 11 timova

  3. Zdravstvena  zaštita  žena – 6 timova

  4. Dentalna  zdravstvena  zaštita -  28 timova

  5. Patronaža zdravstvena  zaštita – 31 tima 

  6. Laboratorijska  dijagnostika – 3 tima

  7. Medicina rada/medicina rada i sporta – 1 tim

  8. Ljekarnička djelatnost - 2

  9. Zdravstvena njega u kući – 2 tima

 10. Palijativna skrb (koordinator I mobilni palijativni tim) - 2

 11. Specijalističko-konzilijarne  djelatnosti:

   - klinička radiologija sa ultrazvučnom dijagnostikom 

   - RTG zubi 

   - neurologija

   - psihijatrija

   - fizikalna medicina i rehabilitacija

   - ortodoncija

   - oralna kirurgija

   - stomatološka protetika

Temeljem Zakona  o proračunu  te  Pravilnika  o proračunskom računovodstvu, Dom zdravlja SMŽ je obveznik primjene  proračunskog računovodstva i upisan je u Registar obveznika poreza na dodanu vrijednost. 

                                          Bilješke uz Bilancu (Obrazac BIL)

Bilješka br. 1
šifra 02 – Proizvedena dugotrajna imovina 

Povećanje vrijednosti dugotrajne imovine (građevinski objekti i oprema) posljedica je uknjižavanja imovine koju je temeljem Odluke Sisačko-moslavačka županija prenijela iz svojih poslovnih knjiga u poslovne knjige Doma zdravlja.

Riječ je o obnovi građevinskih objekata i nabavi nove opreme za lokacije Doma zdravlja na potresom pogođenim područjima. Postupke nabave nove opreme i obnove zgrada Doma zdravlja provodila je Županija, te je temeljem toga imovina prvotno bila uknjižena u njihovim poslovnim knjigama. 
Bilješka br. 2

šifra 1112 – Novac na računu kod tuzemnih poslovnih banaka

Stanje žiro računa Doma zdravlja SMŽ na dan 31.12.2024. godine iznosi 58.256,65 EUR.

Od toga je:

· Stanje na redovnom računu: 33.861,82 EUR
· Stanje na donacijskom računu 24.394,83 EUR
Bilješka br. 3
Šifra 165 Potraživanja za upr. i administrat. pristojbe, pristojbe po posebnim propisima

Ovo potraživanje (124.373,17 EUR) odnosi se na potraživanja po osnovi dopunskog zdravstvenog osiguranja, najvećim dijelom od HZZO-a, a manjim dijelom od ostalih osiguravajućih kuća.
Bilješka br. 4
Šifra 166 Potraživanja za prihode od prodaje robe te pruženih usluga
Iznos od 203.336,86 EUR odnosi se na:

· Potraživanja za prihode od prodaje robe 11.243,06 EUR

· Potraživanja za prihode od pruženih usluga  192.093,80 EUR 

Iznos potraživanja znatno je porastao u odnosu na prethodnu godinu zbog fakturiranja značajnog broja računa za zakup i sufinanciranje zajedničkih troškova na kraju 2024. godine, a koji nisu plaćeni do 31.12.2024. Značajan broj zgrada Doma zdravlja je tijekom 2023. i 2024. godine bio u obnovi, te su većinom useljene 2024. godine. Po useljenju u nove prostore izrađivani su novi ugovori o zakupu i sufinanciranju režijskih troškova za korisnike prostora (liječnici u zakupu, razne ustanove i dr.).

Sukladno potpisanim ugovorima, računi su fakturirani krajem godine. 

Bilješka br. 5
Šifra 167 Potraživanja od HZZO-a 

Odnose se na potraživanja od HZZO-a za fakturirane medicinske usluge temeljem sklopljenih ugovora sa HZZO-om. 
Potraživanja su porasla sukladno potpisanim dodacima ugovora sa HZZO-om o iznosu financiranja ugovorenih djelatnosti. 

Porast iznosa financiranja posljedica je porasta iznosa plaća u zdravstvu  sukladno novoj Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), te uvedenih novih prava za zaposlenike po KU (isplata uskrsnice).

Također do porasta potraživanja od HZZO-a došlo je i zbog preuzimanja nove ljekarne od 1.1.2024. koja osim poslovanja na tržištu fakturira lijekove na recept HZZO-u. 
Bilješka br. 6
Šifra 239 Ostale tekuće obveze
Iznos od 88.848,08 EUR u 2024. godini odnosi se na:

· obveze za PDV – 85.448,23 EUR (ovaj iznos se sastoji od obveze za PDV za prosinac 2024. u iznosu od 35.218,37 EUR, te nepodmirenih obveza za PDV koje je u zajednički Dom zdravlja kao početno stanje 1.9.22. donio Dom zdravlja Sisak).
· Obveze za primljene jamčevine – 3.399,85 EUR

Bilješka br. 7

Šifra 922 Višak/manjak prihoda 

Dom zdravlja je sa danom 31.12.2024. ostvario slijedeće viškove i manjkove:
· Višak prihoda od nefinancijske imovine  23.054,01 EUR

· Manjak prihoda poslovanja  2.805.820,14 EUR

            Manjak prihoda za pokriće u slijedećem razdoblju  2.782.766,13 EUR
Bilješka br. 8 

Šifra 996 Izvanbilančni zapisi 
U izvanbilančnoj evidenciji evidentirani su u iznosu 177.382,97 EUR:
· Tuđa imovina dobivena na korištenje 35.724,62 EUR

· Instrumenti osiguranja plaćanja 6.636,14 EUR

· Potencijalne obveze po osnovi sudskih sporova 135.022,21 EUR

     Bilješke uz Izvještaj o prihodima, rashodima, primicima i izdacima (Obrazac PR-RAS)
Bilješka br. 1
Šifra 6341 Tekuće pomoći od izvanproračunskih korisnika 

Iznos od 80.539,20 EUR se odnosi na primljena sredstva Hrvatskog zavoda za zapošljavanje (HZZ) sukladno potpisanom ugovoru, a namijenjena su za financiranje zapošljavanja pripravnika. Iznos evidentiran u 2023. godini (52.299,74 EUR) bio je za istu namjenu.
Bilješka br. 2

Šifra 6361 Tekuće pomoći prorač. korisnicima iz proračuna koji im nije nadležan

Iznos od 68.024,16 EUR se odnosi na uplate jedinica lokalne samouprave (gradovi Kutina, Novska, Popovača) namijenjene za sufinanciranje povišenog zdravstvenog standarda kojeg pruža Dom zdravlja na području njihovog djelovanja, te na sufinanciranje dolazaka pedijatara iz drugih zdravstvenih ustanova zbog nedostatka vlastitog zdravstvenog kadra u Domu zdravlja. Sredstva se isplaćuju temeljem  potpisanih Sporazuma o sufinanciranju između Doma zdravlja i JLS.

JLS su sredstva uplatile u slijedećim iznosima:

· Grad Kutina 32.000,00 EUR (sufinanciranje povišenog zdrav. Standarda – rad medicinske sestre sa specijalistima iz bolničkih ustanova, rad Centra za majku i dijete)

· Grad Novska 22.500,00 EUR (sufinanciranje dolazaka pedijatara)

· Grad Popovača 13.524,16 EUR (sufinanciranje dolazaka pedijatara)
Iznos od 83.608,74 EUR u prethodnoj godini odnosio se na:

· uplate grada Kutine za sufinanciranje povišenog zdravstvenog standarda kojeg pruža Dom zdravlja na području grada Kutine, temeljem potpisanog Sporazuma o sufinanciranju – 26.650,00 EUR
· uplaćena sredstva Ministarstva zdravstva vezano za plaćene iznose po tužbama  zaposlenika za razliku u plaći od 6% – 56.958,74 EUR
Bilješka br. 3

Šifra 6381 Tekuće pomoći temeljem prijenosa EU sredstava 

Iznos od 252.538,54 EUR odnosi se na:
· 10.974,15 EUR - odobrena i uplaćena sredstva temeljem poslanih zahtjeva za nadoknadom sredstava vezano za projekt „Specijalističko usavršavanje doktora ginekologije i opstetricije Doma zdravlja – dr. Petković Katić“ – potpisnik projekta bivši DZ Kutina.

             Ovaj projekt završio je u 2024. godini.

· 241.564,39 EUR – odobrena i uplaćena sredstva temeljem poslanih zahtjeva za nadoknadom sredstava vezano za projekt „Nacionalni program oporavka i otpornosti - centralno financiranje specijalizacija“ 

Ugovor o dodjeli bespovratnih sredstava potpisan je u siječnju 2024. godine, a odnosi se na financiranje specijalizacije za 5 specijalizanata i to:
3 liječnika za specijalizaciju iz obiteljske medicine

1 liječnika za specijalizaciju iz pedijatrije

1 liječnika za specijalizaciju iz područja medicine rada i sporta

Razdoblje prihvatljivosti troškova projekta je od 1. veljače 2020. godine do 31. prosinca 2028. godine.

Iznos od 27.924,69 EUR u prethodnoj godini odnosio se na odobrena i uplaćena sredstva temeljem poslanih zahtjeva za nadoknadom sredstava vezano za projekt „Specijalističko usavršavanje doktora ginekologije i opstetricije Doma zdravlja – dr. Petković Katić“. 
Bilješka br. 4
Šifra 652 Ostali nespomenuti prihodi 

Prihodi u iznosu od 562.471,71 EUR uključuju:

· prihode od participacije  4.396,68 EUR

· prihode od dopunskog zdravstvenog osiguranja 530.726,13 EUR

· uplatu temeljem ugovora o otkupu specijalizacije za dr. A. Mazalina  24.929,20 EUR

· ostalo 2.419,70 EUR

Prihodi prethodne godine  u iznosu od 412.737,95 EUR uključivali su:

· prihode od participacije  3.905,11 EUR
· prihode od dopunskog zdravstvenog osiguranja 393.321,16 EUR
· prihode od naknada šteta od osiguranja 934,38 EUR
· ostalo 14.577,30 EUR
Bilješka br. 5

Šifra 6614 Prihodi od prodaje proizvoda i robe 

Na ovoj stavci evidentiraju se prihodi od prodaje robe u ljekarni (prodaja na tržištu, putem blagajne).
Do 1.1.2024.Dom zdravlja je u svom sastavu imao jednu ljekarnu, na lokaciji Lipovljani.

Od 1.1.2024. u sastav Doma zdravlja vraća se još jedna ljekarna, ljekarna na lokaciji Popovača, bivše vlasnice J. Tušek, a zbog odlaska dotadašnje nositeljice zakupa u mirovinu.

Promet nove ljekarne je višestruko veći od prometa ljekarne u Lipovljanima, te je stoga i ostvareni prihod od prodaje višestruko porastao.

Bilješka br. 6
Šifra 663 Donacije od pravnih i fizičkih osoba izvan opće države 

Donacije u iznosu od 4.600,72 EUR odnose se na:

· donacije fizičke osobe za uređenje Doma zdravlja na lokaciji Dvor – 1.770,72 EUR

· donacija HEP d.o.o. za provedbu projekta „Osjetimo svijet zajedno“ – 2.500,00 EUR (sredstva namijenjena za rad sa djecom na odjelu fizikalne terapije u Kutini)

· donacija Stoma medical d.o.o. za stručno usavršavanje liječnika dentalne medicine – 330 EUR

Bilješka br. 7
Šifra 671 Prihodi iz nadležnog proračuna        

Prihodi u iznosu do 1.540.220,68 EUR odnose se na: 

· Uplaćena decentralizirana sredstva po poslanim zahtjevima – 804.085,00 EUR, što predstavlja ukupan dodijeljeni godišnji iznos decentraliziranih sredstava za 2024. godinu

· Sredstva za financiranje povišenog zdr. standarda iz proračuna SMŽ - 133.254 EUR; uplaćen ukupan godišnji iznos po Sporazumu

· Sredstva Županije uplaćena kao pomoć Domu zdravlja za financiranje redovne djelatnosti (pomoć u isplati plaća) – 602.881,68 EUR

Struktura prihoda od proračuna u tekućoj godini   -  519.990,56 EUR:

· Uplaćena decentralizirana sredstva po poslanim zahtjevima - 392.316 EUR, što predstavlja ukupan dodijeljeni godišnji iznos decentraliziranih sredstava za 2023. godinu

· Sredstva za financiranje povišenog zdr. standarda iz proračuna SMŽ - 133.254 EUR; uplaćen ukupan godišnji iznos po Sporazumu

· Sredstva Županije uplaćena kao pomoć Domu zdravlja za financiranje redovne djelatnosti- 121.674,56 EUR
Bilješka br. 8

Šifra 673 Prihodi od HZZO a na temelju ugovornih obveza         

Prihodi od HZZO-a su porasli sukladno potpisanim dodacima ugovora sa HZZO-om o iznosu financiranja ugovorenih djelatnosti. 
Porast iznosa financiranja posljedica je porasta iznosa plaća u zdravstvu  sukladno novoj Uredbi o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), te uvedenih novih prava za zaposlenike po KU (isplata uskrsnice).
Također do porasta ove vrste prihoda došlo je i zbog preuzimanja nove ljekarne od 1.1.2024. koja osim poslovanja na tržištu fakturira lijekove na recept HZZO-u. Ostvareni prihod nove ljekarne u 2024. godini iznosi 619.446,76 EUR. 
Bilješka br. 9

Šifra 683 Ostali prihodi   
Iznos od 109.693,44 EUR odnosi se na:

· prihodi od rabata ostvareni u ljekarnama 103.232,71 EUR

· ostali prihodi 6.460,73 EUR

Iznos od 16.865,30 EUR u prethodnoj godini odnosio se na:
· prihodi od rabata ostvareni u ljekarni 16.833,21 EUR

· ostali prihodi 32,09 EUR

Značajan porast prihoda posljedica je preuzimanja nove ljekarne od 1.1.2024. godine – detaljno obrazloženo u Bilješci br. 5

Bilješka br. 10
Šifra 721 Prihodi od prodaje građevinskih objekata    
Iznos od 2.307,05 odnosi se na uplatu rata po otkupu stanova. U prethodnoj godini iznos od  1.208,29 također se odnosio na ovu vrstu prihoda .
Sa 2024. godinom otplaćeni su svi stanovi nakon višegodišnjeg otkupa, te Dom zdravlja više nema potraživanja po ovoj osnovi. 
Bilješka br. 11

Šifra 723 Prihod od prodaje prijevoznih sredstava    

Iznos od 400,00  odnosi se na prodaju dva rashodovana automobila. 

Bilješka br. 12

Šifra 31 Rashodi za zaposlene     

Porast rashoda za zaposlene posljedica je primjene nove Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), te uvedenih novih prava za zaposlenike po KU (isplata uskrsnice). Nova Uredba stupila je na snagu 1.3.2024. 
Bilješka br. 13

Šifra 3222 Materijal i sirovine      

Značajan porast iznosa u odnosu na prethodnu godinu posljedica je preuzimanja nove ljekarne – obrazloženo u Bilješci br. 5.
Nabavna vrijednost prodane robe evidentirana na grupi konta 32225 za novu ljekarnu Popovača iznosi 1.222.971,35 EUR.
Bilješka br. 14

Šifra 3225 Sitan inventar i autogume       

Porast iznosa u odnosu na prethodnu godinu posljedica je većeg iznosa za nabavu sitnog inventara. U 2024. godine Dom zdravlja je opremao  dvije nove ortodontske ambulante, te je zbog potrebe njihova rada nabavljana veća količina sitnog inventara. 
Bilješka br. 15

Šifra 4224 Medicinska i laboratorijska oprema        

Tijekom 2024. godine nabavljena je znatno veća količina medicinske opreme (izvor financiranja – decentralizirana sredstva). Najveće stavke nabavljene medicinske opreme su: 
· digitalni RTG uređaj (lokacija Petrinja) 143.000,00 EUR

· stomatološke jedinice 4 kom (razne lokacije) 103.812,50 EUR

· ultrazvuk za odjel radiologije (Petrinja) 90.825,00 EUR

· autoklavi (razne lokacije) 35.980,00 EUR
                          Bilješke uz Izvještaj o promjenama u vrijednosti i obujmu imovine i obveza  
                         (Obrazac P-VRIO)

Bilješka br. 1

Šifra 91511 Promjene u vrijednosti imovine 

Iznos povećanja od 3.474.884,70 EUR odnosi se na povećanje vrijednosti građevinskih objekata -  sukladno Odlukama o prijenosu vrijednosti imovine koja se vodila u poslovnim knjigama Sisačko-moslavačke županije (Odluke  Klasa: 940-01/24-01/92,  Urbroj: 2176-01-24-6 od 3. srpnja 2024. te Odluke Klasa: 940-01/24-01/344 , Urbroj: 2176-01-24-6 od 26. studenog 2024).
Bilješka br. 2

Šifra 91512 Promjene u obujmu imovine 
Iznos povećanja od 657.538,16 EUR odnosi se na povećanje vrijednosti opreme -  sukladno Odlukama o prijenosu vrijednosti imovine koja se vodila u poslovnim knjigama Sisačko-moslavačke županije (Odluke  Klasa: 940-01/24-01/92,  Urbroj: 2176-01-24-6 od 3. srpnja 2024. te Odluke Klasa: 940-01/24-01/344 , Urbroj: 2176-01-24-6 od 26. studenog 2024).
                            Bilješke uz Izvještaj o obvezama (Obrazac Obveze) 
Bilješka br. 1

Stanje obveza 1. siječnja 2024. godine (V001) 

Nepodmirene obveze iz prethodne proračunske godine koje su prenesene u 2024. godinu iznose 1.537.662,60 EUR. Odnose se na nepodmirene obveze za plaću za 12. mjesec 2023. godine koja je isplaćena u siječnju 2024., te na nepodmirene materijalne i ostale troškove iz 2023. godine.
Bilješka br. 2

Stanje obveza na kraju izvještajnog razdoblja  (V006) 

Obveze Doma zdravlja na dan 31.12.2024. iznose 2.692.031,51 EUR od čega su:

· obveze za zaposlene (plaća za 12/2024)    832.681,54 EUR

· obveze za materijalne rashode  1.750.967,74 EUR

· obveze za financijske rashode 411,13 EUR

· ostale tekuće obveze  88.848,08 EUR

· obveze za nabavu proizvedene dugotrajne imovine  19.123,02 EUR

                          Bilješke uz RAS -funkcijski
Bilješka br. 1

Osnovna funkcija Doma zdravlja je pružanje usluga zdravstvene zaštite. Sukladno tome u obrascu RAS-funkcijski rashodi su razvrstani u funkcijsku klasifikaciju 07-Zdravstvo.
Sisak, 30.01.2025.

                                                                                                   Ravnateljica:  
                                                                                   Sanja Habek dipl.iur.univ.spec.iur.                                                                                            

